De toti es costats dera cramba… voi díder deth cafè, venguec gent a felicitar ath governador, e eth crambèr, que Juan Pablo li deuiue era consumacion de cinc mesi, e bèra causa mès, se botèc mès content que se l’auesse tocat era lotaria; e enquia e tot eth patron der establiment venguec a sarrar-li es mans ath sòn client, en tot dider-li se podie plaçar enes oficines dera província a un nebodet sòn qu’auie plan bona letra.